הוועדה לביטחון לאומי, כנסת 25, פרוטוקול מספר 96, 2023-12-27 00:00

צביקה פוגל: אנחנו התכנסנו כאן היום לדיון על הצעת החוק ייעול האכיפה והפיקוח העירוניים ברשויות המקומיות (הוראת שעה)(תיקון מס' 11), התשפ"ד-2023

צביקה פוגל:  הכנה לקריאה שנייה ולקריאה שלישית במליאה, שאני מקווה שיהיה עוד היום

צביקה פוגל:       אני רוצה להזכיר לכולנו, לכל מי שלא התעדכן היום, אנחנו ביום ה-82 ללחימה

צביקה פוגל:  אנחנו נלחמים באופן ישיר בשלוש גזרות: בעזה, בלבנון וביהודה ושומרון

צביקה פוגל:  צה"ל, כוחות הביטחון פועלים שם בעצימות מאוד גבוהה

צביקה פוגל:  והנחש האירני מאלץ אותנו להתמודד בעוד שתי גזרות באופן קצת פחות ישיר: האחת מול תימן, מול החות'ים; והשנייה מול משמרות המהפכה בסוריה

צביקה פוגל:  בעת כזו, נדמה לי שאחד הדברים החשובים זה באמת לתת מענה גם לביטחון היום יומי שלנו בבית

צביקה פוגל:       כחלק מהמאבק באלימות קיבלה הממשלה בשנת 2010 אם אני זוכר נכון החלטה שכותרתה הייתה מתכונת להפעלת שיטור עירוני בישראל – רפורמה בתחום הביטחון האישי

צביקה פוגל:  להחלטת הממשלה הזאת חוקק החוק שאנחנו דנים בו היום

צביקה פוגל:  הוא הוחל כבר ב-89 רשויות במהלך השנים האלה

צביקה פוגל:  ועוד כמה רשויות מקומיות ביהודה ושומרון

צביקה פוגל:       כבוד השר, תודה רבה על נוכחותך

צביקה פוגל:  אנחנו יודעים בדיעבד מהעדויות שקיבלנו ואספנו גם לקראת הדיון הזה, שבסך הכול יש שביעות רצון רבה מהפעילות של השיטור העירוני, מהיחידות שקמו במהלך השנים במקומות השונים

צביקה פוגל:  אנחנו חווים חוב גדול מאוד לאנשי השיטור העירוני והמועצתי על מה שהם עושים

צביקה פוגל:  חלקם, ויושבת פה איתנו אלמנתו של חן אמיר ז"ל, שהיה חלק מהשיטור העירוני בתל אביב ונהרג באירוע חבלני באוגוסט

צביקה פוגל:  למען הגילוי הנאות, חן אמיר הוא קרוב משפחה שלי, וורד יושבת פה איתנו

צביקה פוגל:  אני מציין את זה כי זה חלק מהמרכיב שעליו אנחנו מדברים כשאנחנו רוצים לקחת חוק שהוא הוראת שעה ולהפוך אותו להיות הוראת קבע ולעשות בו את התיקונים הנדרשים כדי שזה יקרה

צביקה פוגל:       לאורך השנים הוראת השעה הזאת קיבלה עוד תוקף ועוד תוקף והתוקף הזה פג ב-31

צביקה פוגל: 12

צביקה פוגל: 2023

צביקה פוגל:  ולכן אנחנו דנים בזה בכזאת דחיפות היום, תחת הכותרת שרצינו לקבוע אותו כהוראת קבע

צביקה פוגל:  ההצעה שמונחת כרגע לפנינו היא להאריך את תוקפו של החוק בארבעה חודשים כדי לאפשר למשרדים השונים לתקן את מה שצריך ולחזק את מה שצריך ולהציג בעוד ארבעה חודשים את החוק המעודכן או הסופי כהוראת קבע

צביקה פוגל:  זאת ההתכנסות, לשם זה התכנסנו

צביקה פוגל:       תכף אאפשר לגלעד, היועץ המשפטי לוועדה, להקריא את החוק, את לשון החוק, כדי שנוכל לדון בו

צביקה פוגל:  אני מקווה שזה יהיה קצר

צביקה פוגל:  אנחנו מקיימים את הדיון הזה במקביל למליאה, זה משהו חריג, וקיבלנו אישור לקיים את זה כך

צביקה פוגל:  אני מאוד מוקיר תודה ליושב ראש הכנסת שאפשר לנו את זה ולמזכיר הכנסת

צביקה פוגל:  אבל מכבד אותנו בנוכחותו שר, אז אני מרגיש צורך לתת גם לו לומר כמה מילים

צביקה פוגל:  מה גם שהוא מעורב בתהליך הזה

צביקה פוגל:  אז השר לפיתוח הנגב והגליל והחוסן הלאומי, חה"כ יצחק וסרלאוף, בבקשה

יצחק שמעון וסרלאוף: שלום לכולם

יצחק שמעון וסרלאוף:  אני ממש באתי למספר דקות ברשות יושב-הראש חה"כ צביקה פוגל, חברי

יצחק שמעון וסרלאוף:  הרחבת הסמכויות של השיטור העירוני, כתושב תל אביב, וכתושב – עד לפני חצי שנה – בדרום תל אביב, אני חושב שזה דבר חשוב מאין כמותו

יצחק שמעון וסרלאוף:  במיוחד כשהסד"כ של המשטרה הוא צריך לגדול, אבל כרגע בשלב זה חסר כוח אדם

יצחק שמעון וסרלאוף:  ומה שאגף סל"ע, שאני רואה פה את חנן פרץ, שהוא מנהל סל"ע בתל אביב, מה שהם עושים הם מגבירים את הביטחון בשיתוף פעולה עם המשטרה ונותנים מענה לתושבים

יצחק שמעון וסרלאוף:       אם אנחנו מדברים על דרום תל אביב, אז הדבר הזה נצטרך על אחת כמה וכמה באזורים הללו

יצחק שמעון וסרלאוף:  לכן אני חושב שהרחבת סמכויות פקחים, קודם כל הארכת הוראת השעה ואחר כך החוק חקיקה קבועה

יצחק שמעון וסרלאוף:  אני חושב שזה הדבר הנכון

יצחק שמעון וסרלאוף:  כמובן שצריך לרדת לרזולוציות, אני מדבר פה מהמקרו בכותרות

יצחק שמעון וסרלאוף:  מדברים על מעצר עד להגעת שוטר, דברים אלמנטריים בסיסיים

יצחק שמעון וסרלאוף:  אם אנחנו רואים, אתה יודע, צביקה, אני תפסתי גנב בשכונה, בשכונת שפירא, איפה שגרתי

יצחק שמעון וסרלאוף:  עשיתי טיול רגלי בלילה ופתאום מישהי צועקת 'גנב, גנב'

יצחק שמעון וסרלאוף:  אז אם פקח של סלע היה רואה אותו, במקום לתפוס אותו ולעצור אותו הוא היה צריך להרים טלפון למשטרה ולהגיד להם 'תבואו, אני פה תפסתי גנב'

יצחק שמעון וסרלאוף:  והגנב היה מתחיל לברוח ולך תרדוף אחריו

נאור שירי: זה לא נכון, זה פשוט לא מדויק, השר

נאור שירי:  דווקא הם עם השוטרים

יצחק שמעון וסרלאוף: לא, סליחה

יצחק שמעון וסרלאוף:  אם הם עם השוטרים אז יש את כל הסמכויות

נאור שירי: סמכות אזרחית שיש לך יש גם לסייר

יצחק שמעון וסרלאוף: עכשיו אני אומר, בעבירות קלות הוא לא יכול

יצחק שמעון וסרלאוף:  אם זה עבירות חמורות אז יש לו כמו שיש לכל אדם

יצחק שמעון וסרלאוף:  בכל מקרה, שפיכת אלכוהול, דבר בסיסי

יצחק שמעון וסרלאוף:  שבוא נגיד, אלכוהול, הריח של האלכוהול נודף בכל מרחבי דרום תל אביב

יצחק שמעון וסרלאוף:  וזה מה שזה עושה, האלכוהוליסטים שמסתובבים שם, שיש לא מעט, צריכים לפקח על זה

יצחק שמעון וסרלאוף:  צריך אכיפה בנושא הזה

יצחק שמעון וסרלאוף:  ולכן אני חושב שזה דבר בסיסי שנצרך

יצחק שמעון וסרלאוף:  מפגע רעש, במקומות מסוימים שהמשטרה לא יכולה כי יש לה דברים דחופים יותר לטפל, אין מה לעשות

יצחק שמעון וסרלאוף:  אז לתת סמכויות בשעת הצורך לפקחי סל"ע, את הסמכויות הללו

יצחק שמעון וסרלאוף:       הם עושים עבודת קודש, יחד עם המשטרה

יצחק שמעון וסרלאוף:  בהתחלה הייתה חשדנות מסוימת

יצחק שמעון וסרלאוף:  אבל אני התרשמתי בסיור שערכתי גם עם השר בן גביר, אבל גם לפני כן

יצחק שמעון וסרלאוף:  התרשמתי שהם עובדים בשיתוף פעולה מלא ויש אמון והדדיות ביניהם והם ממש משלימים אחד את השני והם גם מסייעים למשטרה

יצחק שמעון וסרלאוף:  הם לא באים להחליף את המשטרה

יצחק שמעון וסרלאוף:  הם כוח עזר למשטרה וזה עובד בצורה נפלאה

יצחק שמעון וסרלאוף:  זה עובד בצורה טובה

יצחק שמעון וסרלאוף:  רק צריך לתת להם יותר כלי עבודה

יצחק שמעון וסרלאוף:  מבלי לפגוע במשטרה כמובן

יצחק שמעון וסרלאוף:  הכול בתיאום, פשוט לייעל את המערכות ולתת את הסיוע הנדרש

יצחק שמעון וסרלאוף:       אני סבור שזה יחזק את תחושת הביטחון

יצחק שמעון וסרלאוף:  ולא רק את תחושת הביטחון אלא בפועל זה יחזק את הביטחון וייתן מענה לשכונות שמשוועות לאכיפה, שמשוועות ללובשי המדים שיבואו ויפעילו את כל הכוח שלהם כדי למגר גם תופעה של פשיעה וגם בריונות ואלימות שקיימת שם בצורה גבוהה

יצחק שמעון וסרלאוף:  אני שמח, נאור שירי, שהצלחתי להגיד משהו בפניך שבעיניך הוא לא פוליטי

יצחק שמעון וסרלאוף:  אני מקווה, אולי אתה חלק לא מסכים איתי

יצחק שמעון וסרלאוף:  אבל לפחות בנושא הזה אני חושב שיש על זה קונצנזוס למנוע פשיעה ולצמצם בריונות ואלימות שקיימות בשכונות הללו

נאור שירי: בהחלט

צביקה פוגל: תודה רבה לך כבוד השר

צביקה פוגל:  לפני שאנחנו מתחילים להקריא את הצעת החוק, האם למישהו יש איזה שהיא הערה או משהו שהוא רוצה לומר, עקרונית על החוק, לפני שאנחנו מתחילים לדון בו?     

נאור שירי: כן

צביקה פוגל: חה"כ שירי, בבקשה

נאור שירי: למה שוב הוראת שעה?     

צביקה פוגל: שאלה מצוינת

צביקה פוגל:  גם אתה וגם אני רוצים תשובה על זה

נאור שירי: אני מזמין אותך להצטרף, השר, ראיתי שנורא חשוב לך שיטור עירוני

נאור שירי:  לשדולה למען השיטור העירוני שהקמתי בכנסת

צביקה פוגל: יפה מאוד

צביקה פוגל:  עוד מישהו רוצה? כן, בבקשה

כפיר מצוינים: כפיר מצוינים, סמנכ"ל רגולציה וקשרי ממשל במרכז השלטון המקומי

כפיר מצוינים:  קודם כל, תודה על ההזמנה

כפיר מצוינים:  תודה על הדברים ועל ההכרה שלכם במערך השיטור העירוני החשוב

כפיר מצוינים:  מה שחשוב לומר זה ש-א' אנחנו תומכים בהצעת החוק

כפיר מצוינים:  אבל אנחנו רוצים להאריך אותה בשנה

כפיר מצוינים:  כי מהרגע שהיא הונחה על שולחן הממשלה, על שולחן הכנסת, עוד מ-2011

צביקה פוגל: אתם לא רוצים אותה כהוראת קבע?     

כפיר מצוינים: אנחנו כמובן רוצים אותה כהוראת קבע

צביקה פוגל: אז למה לתת יותר זמן לגיבוש של התיקונים?     

כפיר מצוינים: ההסבר בהצעת החוק הוא שבעקבות המלחמה צריך ללמוד גם את הלקחים מהמלחמה, גם בהקשר, בייחוד בהיבטי העורף

צביקה פוגל: ואתה חושב שצריך יותר מארבעה חודשים

כפיר מצוינים: והסיבה גם שהיא הוארכה לפני כן הייתה כדי לבחון עוד ועוד דברים

כפיר מצוינים:  אנחנו סבורים שלאור זה שאנחנו נמצאים עדיין במצב של מלחמה, עדיין במצב כאוטי

כפיר מצוינים:  צריך להזכיר, יש גם בחירות ברשויות המקומיות

כפיר מצוינים:  אנחנו סבורים שארבעה חודשים זה מעט מידי

צביקה פוגל: אוקיי

כפיר מצוינים: ולכן מבקשים להאריך אותה בשנה

כפיר מצוינים:  ושוב, אנחנו תומכים בהארכה של הוראת השעה, בהנחה שבהינתן שזה יהפוך בעתיד גם להוראת קבע

צביקה פוגל: אני מאוד מודה לך על ההתייחסות הזאת

צביקה פוגל:  עוד מישהו? חנן?     

חנן פורת: לנו זה לא כל כך משנה, שנה, ארבעה חודשים, חודש, יומיים

חנן פורת:  לא משנה

חנן פורת:  בשורה התחתונה חשוב שהחוק הזה יעבור

חנן פורת:  והגיעה העת שהחוק הזה יעבור באמת בצורה קבועה

חנן פורת:  ההיטל, אגרת היטל השמירה עבר בקבוע, אז גם זה צריך לעבור בקבוע

חנן פורת:  זה same same

חנן פורת:       אני רק מצטרף באמת גם לדברים שפה נאמרו על ידי כבוד השר ומה שאמרתי גם בדיונים הקודמים, כולל גם נציגי מירב בן ארי, שבפעם הקודמת גם חיזקה למעשה את מה שהשר אמר פה

חנן פורת:  לתת יותר סמכויות במובן, שוב, אני רוצה באמת להדגיש את הדבר הזה, שלא חלילה יישמע פה שאנחנו מחפשים, דרך אגב, אני לא מדבר רק בשם סל"ע, אני מדבר בשם כל השיטור העירוני בכל הארץ

חנן פורת:  יש פה מספר מטורף, יש פה כוח גדול של מעל 1,000 ומשהו פקחים מסייעים

חנן פורת:  שבסוף הם כוח לובשי מדים

חנן פורת:  ודיברנו פה לא מעט על היכולות שלהם ועל ההכשרה שלהם

חנן פורת:  אנחנו רק מבקשים את הדבר המינימלי – לנצל את הנוכחות הזאת להגברת הביטחון ולא רק תחושת הביטחון

חנן פורת:       ניתנו פה כמה דוגמאות על ידי כבוד השר

חנן פורת:  אני יכול לומר לכם, ואני נותן לכם את הדוגמה שאני חי איתה יום יום

חנן פורת:  יש תופעה שפשוט נבזית, שהיא קבועה, שאנחנו כבר מכירים אותה והמשטרה כבר חסרת אונים בתופעה הזאת, ומבקשים ממני לטפל בה

חנן פורת:  תופעה שלכאורה נראית כאילו סתם

חנן פורת:  זוגות שיושבים גם בערב, גם ביום, בחופי הים

חנן פורת:  הם באים, זוחלים להם, כל מיני גנבים למיניהם

חנן פורת:  נרקומנים, כולל מסתננים, כולל זרים

חנן פורת:  באים וסוחבים את הטלפון, סוחבים את זה

חנן פורת:  והפקחים שלנו, שמתצפתים ורואים את זה לא יכולים לשים עליו את היד ולהחזיק אותו עד שיגיע השוטר

חנן פורת:  לא יכולים, זו עובדה חוקית

חנן פורת:  אני אגע בו אני צפוי להסתבך

צביקה פוגל: חנן, בוא נתקדם

חנן פורת: שורה תחתונה מה שאנחנו מבקשים זה באמת לעזור ולקדם את הנושא הזה בדברים באמת בסיסיים

חנן פורת:  להגיע לדירה לטפל בראש גם בלי נוכחות שוטר

חנן פורת:  אני אומר לכם, אני אמרתי את זה בפעם הקודמת

חנן פורת:  אם היו שוטרים לא רוצה שום סמכות

חנן פורת:  תשאירו אותי, כי את כל הסמכויות יש לי, שהן נגזרות מהשוטר

חנן פורת:  רק שאין שוטרים

חנן פורת:  ואני לא מעריך בהערכה גסה שלי שזה יקרה מחר

חנן פורת:  שפתאום משטרת ישראל תמלא את כל התקנים שלה

חנן פורת:  אני לא רוצה להגיד לכם את הנתונים בתל אביב

חנן פורת:  אני יכול לדבר רק על השיטור שלי

חנן פורת:  השיטור שלי התקן הוא 50 שוטרים, בפועל 30 שוטרים

חנן פורת:  כשפעילים זה 20 ומשהו

חנן פורת:  אתם צריכים להבין את החוסר

חנן פורת:  אני 70% הניידות שלי והצוותים שלי

צביקה פוגל: חנן, הנושא ברור

צביקה פוגל:  אתה חוזר על אותו דבר ארבע פעמים מכיוונים שונים

צביקה פוגל:  הבנו

חנן פורת: אז זה מה שאנחנו מבקשים

חנן פורת:  ובאמת שזה יתקדם

חנן פורת:  תודה רבה

צביקה פוגל: תודה

צביקה פוגל:  עוד מישהו?     

נאור שירי: אני

צביקה פוגל: אתה בכל זאת רוצה

נאור שירי: לא, אז בוא, כי עכשיו יש תקציב חדש

נאור שירי:  כי מה שהוא אמר זה מדויק

נאור שירי:  כולנו רוצים את זה

נאור שירי:  אני אומר לכם, לא משנה, לא ניכנס לדברים פוליטיים

נאור שירי:  אין דבר יותר נכון משיטור עירוני

נאור שירי:  זה בדיוק המודל הנכון, גם לעיריות, גם למשטרה, לכולם זה טוב

נאור שירי:  בואו, עכשיו יש תקציב 2024

נאור שירי:  בתקציב 2023 זוכר שהיה את הדיון על הארכה

נאור שירי:  אני ביקשתי שנתעקש על סעיפים שייפתחו וייתנו עוד תקנים לשיטור העירוני, שרק שבע יחידות הן מלאות מתוך ה-83

נאור שירי:  אבל לא ניכנס לזה

נאור שירי:  די להוראת שעה

נאור שירי:  אמרנו את זה גם בפעם הקודמת

נאור שירי:  אין יותר הוראת שעה

נאור שירי:  חוק, תקציב, חמש שנים אנחנו ממלאים את כל העיריות בשיטור עירוני

נאור שירי:  מה יותר טוב מזה?      

צביקה פוגל: הערה מצוינת

צביקה פוגל:  תודה

נאור שירי: מתעקשים על זה? אני ואתה מתעקשים על זה בוועדה?     

צביקה פוגל: כן

צביקה פוגל:  כן

נאור שירי: ועכשיו יש לנו גם את השר

צביקה פוגל: התשובה היא כן, בוודאי

נאור שירי: מעולה

צביקה פוגל: יערה מפורום ה-15 בזום, בבקשה

יערה פיים: אדוני יושב-הראש, תודה על רשות הדיבור

יערה פיים:  אנחנו מברכים ומודים על הטיפול המהיר בנושא

יערה פיים:  אנחנו מבקשים רק שהארכת הוראת השעה תהיה באמת לשנה, בדיוק כמו שכפיר אמר

יערה פיים:  אנחנו חושבים שבמצב הקיים של המלחמה, אנחנו חוששים מזה שזה לא יסתיים תוך ארבעה חודשים

יערה פיים:  וכמובן, הדברים החשובים שחנן עכשיו אמר

צביקה פוגל: תודה רבה יערה, תודה רבה

צביקה פוגל:  עמדה חשובה

צביקה פוגל:  כן, ליאור, בבקשה

אליעזר מזרחי: אדוני יושב-הראש, מכובדי, ממש בקצרה

אליעזר מזרחי:  מעבר לכל מה שנאמר פה, בהחלט ברור ואנחנו מה שנקרא עברנו כבר את נקודת האל חזור ויש באמת רצון להפוך את הוראת השעה לחוק של קבע וזה הכיוון

אליעזר מזרחי:  זה בהחלט הכיוון

אליעזר מזרחי:  ובעקבות כל אותן שאלות, כל אותן תהיות, פערים שהועלו פה, זו בדיוק הסיבה שאנחנו מבקשים לפני שמקדמים והופכים את החוק הזה לחוק קבע, לבצע בו את התיקונים

צביקה פוגל: אוקיי, הבנו

צביקה פוגל:  אדוני, היועץ המשפטי גלעד, בבקשה

גלעד נווה: אז שתי הערות קודם כל מאיתנו

גלעד נווה:  אני אשמח אחרי זה שהמשרד למשפטים והמשרד לביטחון לאומי יגיבו

גלעד נווה:  לגבי הנושא של המועד החדש בעצם לפקיעה, 30 באפריל, באופן כללי, בלי קשר לנושא של כמה זמן אנחנו מאריכים, שנה או לא שנה, יש לנו בעיה עם זה שזה ה-30 באפריל

גלעד נווה:  זה יוצא פשוט במימונה, זה יוצא במועד שבו הכנסת נמצאת בפגרה

גלעד נווה:  לכן בלי קשר לזה אנחנו נשמח שזה יהיה מועד אחר

גלעד נווה:       אנחנו חשבנו דווקא על כחצי שנה

גלעד נווה:  בין היתר בגלל העובדה שנעשה פה כן איזה שהוא שינוי משמעותי שתכף אנחנו נדבר עליו בהקשר של המרחב החקלאי

גלעד נווה:  אנחנו חושבים שכן צריך לבחון את השינוי הזה

גלעד נווה:  לראות מה ההשלכות שלו

גלעד נווה:  לראות בעצם איך זה מתכנס

גלעד נווה:  וגם לכל ההערות האחרות שבוודאי נצטרך ברגע הראשון שאנחנו מעבירים את החוק זה לפאזה של חוק שהוא קבוע ולא חוק שמקוים בו הוראת שעה

גלעד נווה:  אנחנו חושבים שחצי שנה זה משהו שמאזן יותר טוב מאשר שנה בוודאות

גלעד נווה:  כי אנחנו באמת ניתן פה סוג של אור ירוק לשנה שלמה בלי שהכנסת דנה

נאור שירי: 12 שנים היה אור ירוק

גלעד נווה: נכון

גלעד נווה:  אבל עדיין 12 שנים בלי לגבש את כל התיקונים שאמורים לעשות

גלעד נווה:  בלי קשר לעובדה גם שיש לנו פה איזה שהוא תיקון שהוא לא היה עד עכשיו, שזה המרחב החקלאי

גלעד נווה:  בהקשר של המרחב החקלאי אנחנו נשמח לשמוע מהמשרד לביטחון לאומי וממשרד המשפטים את הנימוקים למה בעצם הנוסח הספציפי הזה להגדרה של מרחב חקלאי ולמה בכלל ההרחבה למרחב חקלאי בהקשר של המועצות האזוריות או באופן כללי

נאור שירי: שאלה על המרחב החקלאי

צביקה פוגל: כן, בבקשה

נאור שירי: רק חידוד

נאור שירי:  כי יש שיטור במועצות האזוריות

אליעזר מזרחי: יש פיילוט שהחל בתחילת 2022, שש יחידות, שכולן מבצעיות

צביקה פוגל: לעגן בחוק את הסמכות במרחב החקלאי

נאור שירי: אז שאלה

אליעזר מזרחי: ודרך אגב, יש גם את הנחיית השר שאנחנו מקדמים בימים אלו להרחבת השיטור המועצתי בשלוש מועצות אזוריות בעוטף עזה

נאור שירי: אוקיי

נאור שירי:  מרחב חקלאי, כמו שזה

נאור שירי:  מרחב חקלאי, יש מתאר עירוני שיש בו מרחבים חקלאיים

נאור שירי:  יש ערים, אני גר באחת כזו, שיש לולים, יש בטוח עיבוד אדמה, גידולי שדה

גלעד נווה: ברור שזה אמור לחול

גלעד נווה:  התוספת השנייה ששם רוצים להכניס בעצם את המרחב החקלאי, קובעת את המקומות שלגביהם מפקד מחוז יכול לבוא ולהכריז מקומות מסוימים שבהם ניתן לבצע את האכיפה, לפי סעיף 13 לחוק

נאור שירי: מה זה אכיפה?     

אליעזר מזרחי: גלעד, לחדד

אליעזר מזרחי:  לבצע אכיפה גם כשפקח שלא בנוכחות שוטר, זו הנקודה

גלעד נווה: נכון, זו הנקודה

אליעזר מזרחי: אני מזכיר, כששוטר נמצא עם פקח שוטר מאציל את סמכויותיו על פקח בכל מקום

אליעזר מזרחי:  דרך אגב, כפי שכול להאציל גם על אזרח

אליעזר מזרחי:  כל ה-"קונץ" הוא שבאותם מקומות שצוינו רשאי ויכול חוקית משפטית פקח להפעיל את סמכותו

צביקה פוגל: זה המוקד

נאור שירי: רגע, אבל אותו פקח לא מסתובב בלי שוטר

אליעזר מזרחי: לא מדויק

אליעזר מזרחי:  יש שלוש ורסיות להפעלת המערך

אליעזר מזרחי:  יש את הוורסיה של שוטר לצד שוטר

אליעזר מזרחי:  יש את הוורסיה שמבחינתו היא המועדפת, כי זה מכפיל הכוח, שוטר לצד פקח

אליעזר מזרחי:  ויש אפשרות גם להפעיל את הכוח הזה על ידי פקח לצד פקח

אליעזר מזרחי:  אני מזכיר שבתחילת הדרך התוכנית הייתה בנויה כך שהכול התנהל מה שנקרא במצב של תמונת ראי

אליעזר מזרחי:  קרי שוטר לצד פקח

אליעזר מזרחי:  במרוצת השנים, כשהגענו לרשויות חלשות או לחזקות, זה הפך להיות במתכונת של שליש מול שני שליש

אליעזר מזרחי:  רשויות שהן חזקות לדוגמת תל אביב, שליש שוטרים לצד שני שליש פקחים

אליעזר מזרחי:  וברשויות חלשות שליש פקחים לצד שני שליש שוטרים

אליעזר מזרחי:  במתכונת הזאת יש לא מעט פעמים או שהשוטרים פועלים לבד או שהפקחים פועלים לבד

צביקה פוגל: תודה רבה

נאור שירי: טוב, אם שוטר פועל לבד אין בעיה

חנן פורת: האולטימטיבי זה שפקח יעבוד עם שוטר

צביקה פוגל: בואו נתייחס בבקשה

נאור שירי: פקח ברשות העירונית שפועל בשטח חקלאי, יחול עליו

אליעזר מזרחי: פקח מסייע

נאור שירי: מסייע

נאור שירי:  זה רק ברשות שיש בה שיטור עירוני

אליעזר מזרחי: נכון, צודק

נאור שירי: לא טוב

צביקה פוגל: עזוב, יש לנו משימה להכניס שיטור עירוני בכל המקומות

צביקה פוגל:  נעשה את זה

צביקה פוגל:  בשביל זה אנחנו פה

צביקה פוגל:  התייחסויות להערות של הייעוץ המשפטי? בבקשה

צביקה פוגל:  על ארבעה חודשים, שישה חודשים, שנה, על המרחב החקלאי? הערות, קדימה בזריזות בבקשה

חזי רז: חזי, משרד הפנים

חזי רז:  האמת היא שאני חושב שאנחנו ממליצים להאריך את זה בשנה

חזי רז:  ופה השאלה גם לייעוץ המשפטי

חזי רז:  אם במהלך השנה המשרד לביטחון לאומי מצליח לגבש חוק שהוא יהיה מקובל על כולם, הוא יכול להגיש את זה במהלך התקופה הזאת?      

גלעד נווה: כן

חזי רז: אז למה אנחנו מגבילים את זה מראש?     

נאור שירי: אבל לא מצליחים 12 שנים, למה שהם יעשו את זה בשנה?     

חזי רז: אני אומר, אתם צריכים להבין את הפרוצדורה

חזי רז:  כי אנחנו צריכים לשלוח מכתבים לרשויות

חזי רז:  אנחנו מאריכים תוקף

חזי רז:  כי יש תוקף של מנכ"ל משרד הפנים שמאריך עד אפריל, יוני, כמה שזה

חזי רז:  ואחרי שאנחנו נסגור פה מה שנסגור אנחנו נצטרך לשלוח להם מכתבים נוספים במהלך אותה שנה

גלעד נווה: כל עוד אין לנו בעצם חוק שהוא חוק קבוע, כל עוד לא מונח חוק קבוע ואנחנו עדיין נמצאים במצב שאנחנו מאשרים הוראת שעה, יש איזה שהיא בעיה מסוימת עם זה שהכנסת תתנער בעצם או לא תוכל לבוא ולהמשיך לפקח ולחוקק כמו שהיא רוצה את החוק הזה ותיתן אור ירוק לשנה שלמה

גלעד נווה:  אנחנו מעדיפים שזו תהיה תקופה קצרה יותר, שבמהלכה גם נקבל עוד דיווחים, גם נראה איך זה מוחל על הנושא של מרחב חקלאי

גלעד נווה:  רק אז בעצם נראה

גלעד נווה:  כמובן שאם יגיע החוק הקבוע בתוך חצי שנה הזאת

צביקה פוגל: אפשר במהלך השנה לעשות את זה

צביקה פוגל:  השאלה היא כמה חופש פעולה אתה רוצה לתת

צביקה פוגל:  זה הכול

צביקה פוגל:  או כמה אתה רוצה לגרום לחוק הזה באמת בסוף לעמוד באיזה שהוא סד זמנים ולא לגרור את הרגל עוד פעם

צביקה פוגל:  זה הכול

חזי רז: נכון

חזי רז:  ואני מזכיר שאנחנו גם רצינו וקבענו בוועדה הקודמת שאנחנו רוצים קבוע

חזי רז:  והייתה לנו שנה וזה לא הסתייע

חזי רז:  אז אני אומר, גם מה שאנשים דיברו, אני לא מאמין שבארבעה חודשים, ואנחנו באמצע המלחמה, קשה לי להאמין שנוכל להגיע לקבע של העניין הזה

חזי רז:  זה דבר אחד

צביקה פוגל: כנראה שאני מאמין בך יותר ממה שאתה מאמין בעצמך

צביקה פוגל:  אני כבר רומז לך לאן אני הולך

חזי רז: בסדר, אוקיי

חזי רז:  אז אני חושב שאפשר לתת את ההארכה מינימום חצי שנה

חזי רז:  זאת אומרת אני מקבל את העניין

חזי רז:  צריך לקחת בחשבון גם את העניין הזה של הפער בשוטרים, שאנחנו לא מצליחים לסגור את זה במהלך השנים

חזי רז:  וצריך גם, זה גם צריך לבוא לידיי ביטוי בהוראת הקבע

חזי רז:  ואני חושב שאנחנו צריכים לעשות איזה שהיא נוסחה שעל כל מחסור של שוטר לתת לרשות המקומית את האפשרות לקחת פקח מסייע באופן זמני

חזי רז:  וזה מאוד חשוב

חזי רז:  דרך אגב, המלחמה הזאת הוכיחה, תמיד חשבנו שחוק העזר הזה הוא ממש חשוב

חזי רז:  אני יודע שהיה לנו פה המון ויכוחים מכל מיני כאלה דברים ואחרים

חזי רז:  ברור שהמסה קבעה שזה צריך

חזי רז:  אנחנו מחזקים את החוק הזה, אנחנו רוצים אותו וכמה שיותר מהר יותר טוב

צביקה פוגל: תודה רבה

צביקה פוגל:  עוד התייחסויות?     

רותם סיוון שלף: כן

רותם סיוון שלף:  רותם סיוון מהלשכה המשפטית במשרד לביטחון לאומי

רותם סיוון שלף:  עלו שאלות למה ארבעה חודשים

רותם סיוון שלף:  אז כמו שהוועדה יודעת, עבודת המטה התחילה כבר לפני המלחמה

רותם סיוון שלף:  ובעקבות המלחמה זה קצת מתעכב ויש פחות פניות כרגע

נאור שירי: במאי 2023

נאור שירי:  הבטיחו לנו שיש

רותם סיוון שלף: בסוף זו תוכנית שכוללת הרבה שנים ויש כל מיני היבטים שנבחנים בה, לרבות הרשויות שבתוכנית

רותם סיוון שלף:  עכשיו גם יש את כל המצב ורוצים לבחון את זה לאור המצב אם נדרש לעשות שינויים והתאמות בתוכנית

רותם סיוון שלף:  ולכן אנחנו מבקשים, השר מונה להאריך את זה בארבעה חודשים, זו הצעת החוק שמובאת פה

רותם סיוון שלף:       לגבי המרחב החקלאי עלה צורך מצד המועצות האזוריות וגם מצד המשטרה

רותם סיוון שלף:  בעצם מי שמפעיל את זה מבצעית, את התוכנית, במועצות אזוריות זה מג"ב

רותם סיוון שלף:  ועלה צורך לעשות התאמות בתוכנית כדי שאפשר יהיה להפעיל את הכוח הזה גם במרחב החקלאי שהוא לא מרחב ציבורי קלאסי

רותם סיוון שלף:  לכן ההצעה הזאת

רותם סיוון שלף:  גם התייחסנו, אם צריך התייחסות נוספת

גלעד נווה: רותם, לגבי הגדרה של מרחב חקלאי, אם תוכלו רק להרחיב איך הגעתם

רותם סיוון שלף: אז אנחנו קיבלנו מהמשטרה נוסח שהם קיבלו ממשרד החקלאות

רותם סיוון שלף:  זה היה נוסח מאוד, פחות רלוונטי אלינו

רותם סיוון שלף:  מאוד רחב ויותר רלוונטי להיבטים של משרד החקלאות

רותם סיוון שלף:  ולכן התרנו אותו כפי שחשבנו שנכון לפעילות של המערכים הללו

צביקה פוגל: יפה מאוד

צביקה פוגל:  עוד התייחסויות? בבקשה, בקצרה

רפ"ק משה אלפנדרי: משה אלפנדרי, ייעוץ משפטי משטרה

רפ"ק משה אלפנדרי:  רק לגבי המרחב החקלאי, אני אציין שמדובר בעבירות שיש להן זיקה לאלימות

רפ"ק משה אלפנדרי:  בהתאם להחלטות הממשלה שמסדירות בכלל את הפעילות של השיטור המועצתי, 4389 והחלטה של 1848

רפ"ק משה אלפנדרי:  מדובר בעבירות שגם אם הן עבירות לכאורה עבירות גניבה לצורך העניין, עבירות של משטרה קלאסית, הן נלוות בדרך כלל, לפי בדיקות שעשינו, בעבירות אלימות

רפ"ק משה אלפנדרי:  אני מדבר על הוונדליזם, דברים מן הסוג הזה

צביקה פוגל: כן, כן, נכון מאוד

רפ"ק משה אלפנדרי: אני רוצה גם לציין שהחלטת ממשלה 4389 קבעה גם במסגרת התבחינים לצירוף מועצות אזוריות לתוכנית גם פרמטר ספציפי של היקף פשיעה של עבירות חקלאיות

רפ"ק משה אלפנדרי:  זאת אומרת 20% מהבחינה בכלל זה עבירות מן הסוג הזה

רפ"ק משה אלפנדרי:  אנחנו חושבים שזה מאוד מאוד יסייע למשטרה

צביקה פוגל: מצוין

צביקה פוגל:  זה יכלול בתוכו גם כאלה שבאים עם רכבי 4 על 4 וטרקטורונים לשטחים חקלאיים והורסים?      

אליעזר מזרחי: בוודאי

צביקה פוגל: יכלול

צביקה פוגל:  ראיתי את הראש שלכם מתנדנד, הבנתי שאנחנו בכיוון הנכון

צביקה פוגל:  תודה

צביקה פוגל:  כל מיני כאלה שבאים עם טרקטורונים והורסים שטחים חקלאיים שלמים

צביקה פוגל:  בבקשה, כן?      

נאור שירי: או כל מיני כאלה שבאים עם ארגזים של מכונית ומפרקים חצי פרדס

צביקה פוגל: נכון, נכון

רפ"ק משה אלפנדרי: אני רק אציין שיש לנו כרגע דיונים בין משרדי הממשלה לגבי העבירות הספציפיות שאנחנו נכלול אותן במסגרת הוראת ההפעלה

צביקה פוגל: מעולה

צביקה פוגל:  תודה

צביקה פוגל:  עוד התייחסויות? משרד המשפטים?      

שלומית גרינפילד גילת: אנחנו מסכימים

צביקה פוגל: אתם מסכימים למה? לארבעה חודשים? על המרחב החקלאי?     

שלומית גרינפילד גילת: לעניין הזמן של הארכת הוראת השעה זה מה שהממשלה מחליטה

צביקה פוגל: אוקיי

צביקה פוגל:  והמרחב החקלאי מקובל עליכם?     

שלומית גרינפילד גילת: המרחב החקלאי הוא מקובל עלינו

צביקה פוגל: יופי

שלומית גרינפילד גילת: בכפוף לזה שסל העבירות אנחנו צריכים עוד לדון

שלומית גרינפילד גילת:  יש את סל העבירות הקיים עכשיו

שלומית גרינפילד גילת:  ואם רוצים להוסיף עבירות נוספות זה דורש שיח

צביקה פוגל: מצוין

צביקה פוגל:  תודה

צביקה פוגל:  עוד מישהו?     

נאור שירי: אני לא רוצה לתת הרבה זמן, אני רוצה חוק

נאור שירי:  12 שנים

נאור שירי:  אני לא מקבל, עם כל האהבה וזה, לא מלחמה

צביקה פוגל: אז אנחנו ביחד בעניין הזה

צביקה פוגל:  יפה

צביקה פוגל:  אז אם כך, אנחנו יכולים להצביע כבר, נכון?     

גלעד נווה: רק על איזה נוסח?     

צביקה פוגל: על ארבעה חודשים

גלעד נווה: ארבעה חודשים?     

צביקה פוגל: כן, גם נאור וגם אני חושבים שזה צריך להיות ארבעה חודשים

נאור שירי: אני אבוא במימונה, אין לי בעיה

נאור שירי:  אני גם ככה לא אוהב מופלטות

צביקה פוגל: זה אומר שהוועדה בראשותי תצטרך להתכנס לפני, אבל אנחנו נלחיץ את כל הגורמים

צביקה פוגל:  חברים, אנחנו דוחים את זה כבר יותר מידי

צביקה פוגל:  זאת צריכה להיות הוראת קבע

צביקה פוגל:  וכל מי שצריך לעבוד יעבוד קצת יותר קשה, לא קרה כלום

צביקה פוגל:  אבל אנחנו חייבים לכפות פעם אחת את רצוננו האמיתי כחברי כנסת

צביקה פוגל:  ופה, כמו שאתם רואים, יש תיאום עמדות בין אופוזיציה לקואליציה וטוב שכך, כי זה נושא שהוא בדמנו

צביקה פוגל:  וכדאי שנמסד אותו כמו שצריך

צביקה פוגל:       הוראת השעה, הנוסח שהוקרא להארכה לארבעה חודשים, לקריאה שנייה

צביקה פוגל:  מי בעד? מי נגד? נמנעים אין

צביקה פוגל: ההצעה התקבלה

צביקה פוגל: ההצעה התקבלה ותועלה לקריאה שנייה

צביקה פוגל:  מי בעד הצעה לקריאה שלישית? גם כן, שניים בעד, אין נגד, אין נמנע

צביקה פוגל: ההצעה התקבלה

צביקה פוגל: ההצעה התקבלה

צביקה פוגל:  תודה רבה לכם על המאמץ

נאור שירי: תודה על העבודה הקשה

נאור שירי:  תביאו חוק ותקציב, ושיטור עירוני להוד השרון

צביקה פוגל: העבודה הקשה עדיין מחכה לכם

צביקה פוגל:  תודה